Нокаут - Википедија

# Нокаут

### Од Википедија, слободна енциклопедија

## [уреди] Општо за Бендот:

[[Слика:[1]]]НОКАУТ е формиран 1997 година, а реоформиран во 2006 година. Причините поради кои бендот пред неколку години се распадна, сеуште се непознати за јавноста. Двајца членови од бендот на телевизија, вешто и дипломатски, времето кое не беа заедно, го дефинираа како "креативна пауза", што за доста луѓе е навистина смешно. Основачи на бендот се Владимир Крстевски – Франц и Никола Перевски – Пере кои како целосна формација функционираа заедно со Кирил Колемишевски (втор вокал) и Ацо Богдановски (перкусии). По неколку годишна пауза (2003-2006) Нокаут повторно се активираат во проширен и изменет состав. Покрај Франц и Пере влегуваат и членовите Благоја Антовски – тапани, Горјан Петровски – гитара, Бојан Перевски – перкусии, Борче Кузмановски – клавијатура, Виктор Николовски – бас гитара и Луај Реџепов – гитара.

## [уреди] Албуми:

Имаат издадено два албуми: “Нокаут“ (1997) со продуцентот Дарко Димитров, и “До последен здив“ (2001) со продуцентите Анте Пецотиќ и Кристина Ковач. На нив се наоѓаат големите хитови “ABC“, “Фатална опсесија“, “Временска машина“, “Би се викал те сакам“, “Телефонскиот број не постои“, “Илјада причини за крај“, “Мене ми припаѓаш“ и многу други.

## [уреди] Учествувале:

Добитници се на наградите “Тинејџерска атракција“ во 1998, кога се и прогласени за “Група на годината“ две години по ред (1998, 1999). Во 2001 ја добиваат Златната Бубамара за Албум и престижната награда како композитор и текстописец “Grand Prix“ на официјалниот избор за Евровизија на Скопскиот фестивал во 2002 година со песната “Од нас зависи“ во изведба на Каролина Гочева. Учествувале во повеќе турнеи, издвојувајќи ги “Сакам Скопско“, “Македонски Телекомуникации“, “Мис на Македонија“, "B.U.perfume" итн...

## [уреди] Соработуваале/Соработуваат:

Соработувале со голем број познати јавни лица и музичари од нашата естрада како Дарко Димитров, Тоше Проески, Д.Н.О, Ареа, Принц, Каролина Гочева, Дарко Митревски, Бане Поповиќ, Дарко Гелев – Брејк, Игор Џамбазов, Ристо Вртев, Мартин Трпчевски, Зорица Црношија, Тони Михајловски, Авалон Продукција и други.

## [уреди] Спонзори

Моменталнo Пере и Франц се заштитни лица на Шкода Roomstеr која безрезервно ги подржува во целата нивна уметничка дејност.

Преземено од "http://mk.wikipedia.org../../../%D0%BD/%D0%BE/%D0%BA/%D0%9D%D0%BE%D0%BA%D0%B0%D1%83%D1%82.html"

Категорија: Музички групи

##### Views

- Статија
- Разговор
- Тековна верзија

##### Пребарај